En 14-årig dreng flugt fra den lukkede institution Solhaven i Farsø endte brat onsdag formiddag i Fredericia. Tidligere på dagen havde fem af hans kammerater hentet ham i Nordjylland i en stjålet bil. Herefter gik turen mod København, hvor alle de 14 til 16-årige drenge kommer fra. Da de kørte gennem Fredericia tiltrak de sig politiet opmærksomhed med vild kørsel. Flere patruljebiler fra Sydøstjyllands Politi prøvede at stoppe bilen med drengene i. Første efter 20 minutters vild biljagt lykkedes det en politibil at tvinge den stjålne bil ind i et busskur og dermed bringe den til standsning. De seks drenge alle kendinge af politiet. Den 14-årige er nu blevet hentet af personale fra Solhaven og bragt tilbage til Nordjylland.

Referat:
Få timer efter at en 14-årig dreng var stukket af fra den lukkede institution Solhaven i Farsø, blev han fanget efter en vild biljagt i Fredericia.